**Základná škola s materskou školou, Školská 7, Čečejovce**

### PLÁN PRÁCE

### Školského klubu detí

**Školský rok : 2022 / 2023**

**Vedúci metodického združenia: Riaditeľ ZŠ s MŠ :**

Mgr. Zuzana Zboraiová RNDr. Žaneta Takáčová

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Poznámka:**

Plán práce školského klubu detí na príslušný školský rok je rámcový plán, sú v ňom možné úpravy. Z toho dôvodu môže dôjsť k disharmónii, k zásahu alebo k zmene v tomto pláne. Plán bude realizovaný a prispôsobený potrebám detí a tempu výchovno-vzdelávacieho procesu mimo vyučovania

1. **Základné údaje o škole**

**Názov školy:** Základná škola s materskou školou - Školský klub detí

**Adresa:** Školská 7, 044 71, Čečejovce

**Riaditeľ školy:** RNDr. Žaneta Takáčová

**Telefón:** 055/464 92 11

**E-mail:** zssmscecejovce@gmail.com

**Zriaďovateľ:** obec Čečejovce

1. **Personálne obsadenie ŠKD**

|  |  |  |
| --- | --- | --- |
| **Meno a priezvisko** | **Vzdelanie** | **Pedagogická prax** |
| **Beáta Pelegrinová** | SSOŠ Bukovecká KošiceUčíteľstvo pre MŠ a vychovávateľstvo | 5 |
| **Renáta Grabanová** | Katolícka stredná pedagogická škola sv. Cyrila a Metoda, KošiceUčiteľstvo pre MŠ a vychovávateľstvo | 24 |
| **Marcela Ballóková**  | SSOŠ Bukovecká KošiceUčiteľstvo pre MŠ a vychovávateľstvo | 1 |

1. **Charakteristika zariadenia:**

Podľa zriaďovacej listiny je Školský klub detí súčasťou Základnej školy s materskou školou s vyučovacím jazykom slovenským.

Počet zapísaných detí: 63

Veková štruktúra detí: 6 – 11 ročné deti

Oddelenia v ŠKD: I. oddelenie – Renáta Grabanová

 II. oddelenie – Beáta Pelegrinová

 III.oddelenie – Marcela Ballóková

1. **Koncepčný zámer Školského klubu detí**
* usilovať o rozvoj osobnosti každého dieťaťa s ohľadom na jeho nadanie, potreby, záujmy a schopnosti,
* výchovno – vzdelávaciu činnosť realizovať v súlade s výchovným programom,
* priblížiť deťom niektoré informácie prostredníctvom mediálnej výchovy a oboznámiť ich s prevenciou, metódami riešenia a opatreniami na riešene situácie šikanovania,
* pri realizácii výchovno–vzdelávacej činnosti dodržiavať psychohygienické podmienky, uplatňovať pedagogické zásady primeranosti a individuálneho prístupu,
* umožniť deťom zo sociálne znevýhodneného prostredia pravidelne navštevovať školský klub detí s cieľom podporovať ich adaptáciu na školu a rozvíjať cieľavedomú a systematickú prípravu na vyučovanie,
* pozitívne motivovať k dobrovoľnej činnosti, ctiť možnosť slobodnej voľby
podporovať iniciatívu detí, nápaditosť, kreativitu a samostatnosť,
* dávať možnosť spoluúčasti na voľbe, tvorbe i hodnoteniu programu,
pozitívne hodnotiť a oceniť snahu o výsledok činnosti dieťaťa s ohľadom na jeho možnosti a predpoklady,
* povzbudzovať tvorivosť a vlastnú fantáziu, posilňovať sebavedomie,
* zaraďovať činnosti, ktoré prispievajú k odstráneniu únavy, regeneráciu duševných i fyzických síl, rešpektujú individuálne záujmy a potreby detí,
* vytvárať podmienky na formovanie zdravého životného štýlu so zameraním na kvalitu pohybových aktivít sprístupnením športoviska a telocvične školy deťom,
* umožniť deťom využívať učebňu informačno – komunikačnej technológie ( IKT )
* neopakovať tie isté činnosti a formy z vyučovania v ten istý deň.
1. **Projekty**
* výchovno - vzdelávacím programom viesť deti k finančnej gramotnosti,
* počas výchovno – vzdelávacej činnosti využívať dopravné ihrisko,
* umožniť deťom využívať interaktívnu tabuľu,
* vysvetlenie dopadu ekologických ohrození na kvalitu nášho budúceho života,
* rozvíjať u detí čitateľskú gramotnosť.

1. **Režim dňa – výchova a činnosť v školskom klube detí**

 **Ranná činnosť: 6:40 – 7:30**

Individuálne zamestnanie podľa záujmu detí a oddychové hry.

 **Odpočinková činnosť: 11:15 – 12:10**

Nenáročné činnosti odpočinkového a rekreačného charakteru.

 **Príprava na obed, obed: 12:10 – 12:50**

 Hygiena rúk, obed v ŠJ – dodržiavanie pravidiel správneho stolovania.

 **Rekreačna činnosť: 12:50 – 14:00**

 Pobyt na školskom dvore a vychádzky.

 **Príprava na vyučovanie: 14:00 – 15:00**

Didaktické hry,opakovanie vedomostí z vyučovania a písanie domácich úloh.

 **Záujmová činnosť: 15:00 - 16:00**

 Záujmová činnosť podľa tematických oblasti výchovy.

**Zberný klub: Po: 16:15 – 16:25**

 **Ut: 16:15 - 16:25**

 **St: 16:15 - 16:30**

 **Št: 16:15 - 16:25**

 **Pi: 16:15 - 16:25**

Voľná záujmová činnosť detí a individuálne zamestnanie.

Denný režim je univerzálny a prispôsobený jednotlivým oddeleniam ŠKD.

1. **Výchovno-vzdelávacia činnosť**

**Vzdelávacia oblasť**

Cieľové zameranie výchovnej oblasti:

* rozvíjať autonómnosť v príprave na vyučovanie
* rozvíjať efektívne spôsoby učenia sa
* rozvíjať čitateľskú gramotnosť
* získavať nové poznatky a informácie z rôznych zdrojov

hlavne prostredníctvom mediálnej techniky

* využívať učebňu informačno – komunikačnej technológie
* získávat vzťah k celoživotnímu vzdelávaniu

**Spoločensko-vedná oblasť**

Cieľové zameranie výchovnej oblasti:

* spolurozhodovať o živote v skupine
* rozvíjať základy zručností sebahodnotenia, sebariadenia, sebamotivácie a empatie
* prejavovať úctu k rodičom, starším osobám
* prejavovať ohľaduplnosť k osobám so zdravotným postihnutím
* pochopiť význam  dodržiavania ľudských práv a základných slobôd
* posilniť základy hrdosti k národnej a štátnej príslušnosti
* kultivovať kultúrne návyky a vyjadrovanie sa
* vyjadrovať svoj názor
* vedieť si vypočuť opačný názor
* využívať všetky dostupné formy komunikácie
* rozlišit kultúrne a nekultúrne prejavy v správania sa
* vedieť samostatne a kriticky riešiť jednoduché konflikty
* oboznýmiť deti s prevenciou, metodám riešenia šikanovania a opatreniami na riešenie situácie šikanovania
* zvyšovať pozornosť u detí voči starším ľuďom
* poskytnúť pomoc alebo pomoc přivolat

**Pracovno-technická oblasť**

Cieľové zameranie výchovnej oblasti:

* vedieť si samostatne vytýčiť jednoduché osobné ciele
* rozumieť významu osobnej zodpovednosti za vykonanú prácu
* vedieť  spolupracovať so skupinou
* rozvíjať základy manuálnych a technických zručností
* získavať základy zručností potrebných pre praktický život
* získať základné zručnosti v tvorbe jednoduchých projektov

**Prírodovedno-environmentálna oblasť**

Cieľové zameranie výchovnej oblasti:

* pochopiť základné princípy ochrany životného prostredia
* rozvíjať zručnosti pri jednoduchej činnosti na tvorbe a ochrane životného prostredia

**Esteticko-výchovná oblasť**

Cieľové zameranie výchovnej oblasti:

* posilniť úctu ku kultúrnym hodnotám v blízkom okolí
* rozvíjať základy vzťahu k umeniu
* rozvíjať talent a špecifické schopnosti
* rozvíjať základy tvorivých schopností a zručností
* prejavovať pozitivny vzťah k jednoduchej estetickej úprave prostredia
* podieľať sa na príprave kultúrnych podujatí v oddelení
* objavovať krásu v bežnom živote

**Telovýchovná, zdravotna a športová oblasť**

Cieľové zameranie výchovnej oblasti:

* kultivovať základné hygienické návyky
* rozvíjať pohybové schopnosti detí
* rozvíjať schopnosť relaxovať pravidelným cvičením a pohybom
* pochopiť škodlivosť fajčenia alkoholu a iných drog
* pochopiť význam pravidelného pohybu a cvičenia
* pochopiť význam dodržiavania základných zásad zdravej výživy
* poznať základné princípy zdravého životného štýlu
* rozvíjať športový talent a schopnosti
1. **Plán profesijného rozvoja pedagogických pracovníkov**

Ďalšie vzdelávanie pedagogických zamestnancov má veľký dopad na celkovú úroveň kvality procesu výchovy a vzdelávania detí.

Cieľom vzdelávania je :

* podporovať ďalšie vzdelávanie pedagogických zamestnancov ako súčasť ich kariérneho rastu s cieľom zvyšovania kvality výchovy a vzdelávania v školských kluboch
* motivovať pre neustále sebavzdelávanie, vzdelávanie, zdokonaľovanie profesijnej spôsobilosti
* zdokonaľovanie zručností vo využívaní a práci s PC
* získať zručnosť pre riešenie špecifických problémov vo výchove pri práci s deťmi zo sociálne znevýhodneného prostredia

V pláne profesijného rozvoja budeme naďalej využívať ponuku metodického centra a ministerstva školstva

1. **Rozvíjanie kľúčových kompetencií detí v ŠKD**

 Kompetencie učiť sa učiť

 Komunikačné kompetencie

 Pracovné kompetencie

 Sociálne kompetencie

 Občianske kompetencie

 Kultúrne kompetencie

1. **Plán aktivít a prezentácie Školského klubu detí**

**September**

* Oboznámenie sa s režimom, školským poriadkom a poriadkom ŠKD, stolovaním v školskej jedálni, základné orientácie v škole a v blízkom okolí
* Bezpečná cesta do školy - kvíz
* Moje záľuby – navrhnúť erb krúžku

**Október**

* Mesiac úcty k starším – potešiť starých rodičov darčekom
* Deň jablka – na kolesách za zdravím
* Drakiáda – výroba a púšťanie šarkanov
* Cechovanie prvákov, Halloween - karneval

**November**

* Tekvicové strašidlá
* Ovocníčkovia – ži hravo a zdravoži hravo a zdravo
* Rozprávková ríša
* Športom za zdravím – súťaže v telocvični

**December**

* Adventný veniec – vianočné zvyky a tradície
* Vianočná keramika – keramické tvorenie
* Čaro Vianoc – posedenie pri punči
* Koľko lásky sa zmestí do krabice od topánok? – darček pre seniorov v domove dôchodcov

**Január**

* Kde bolo tam bolo – dramatizácia rozprávky
* Rýchlejší vyhráva – súťaž BrainBox
* Šport je zábava – zimné športy

**Február**

* Valentín – vytvoriť valentínske pozdravy pre kamarátov
* Fašiangy – minidiskotéka
* Veselé hudobné popoludnie – hranie na zvončekoch

**Marec**

* Popoludnie v kráľovstve kníh
* Jarné prebúdzanie – nový život na farme
* Svetový deň vody - aktivity
* Deň učiteľov – darček pre triednych učiteľov

**Apríl**

* Mesiac lesov – sadenie v areáli školy
* Vesmírne dobrodružstvo – výtvarná súťaž
* Veľkonočné tvorivé dielne
* Hrady a zámky na Slovensku

**Máj**

* Moja mama – výroba darčeka
* Karaoke je zábava ­– predveď čo vieš
* Trojboj – športové súťaže na ihrisku
* Futbalový turnaj – súťaž medzi oddeleniami

**Jún**

* MDD v škd – deň plný hier a zábavy, maľovanie na tvár
* Deň otcov – výroba darčeka
* Zvieratká z ďaleka – súťaž v kreslení
* Hodnotenie celoročnej činnosti ŠKD
1. **Materiálno-technické a priestorové podmienky ŠKD**
* stav priestoru slúžiaceho výchove a vzdelávaniu zodpovedá výchovným podmienkam,
* oddelenia ŠKD sú v troch triedach spolu s triedou 1. ročníka, 3. ročníka a 4. ročníka,
* údržba a úprava areálu je vykonávaná vlastným zamestnancom a vlastnou technikou,
1. **Vnútorný systém kontroly a hodnotenia**

Hospitačnú činnosť ako jednu z foriem kontroly zamerať na:

* plnenie cieľov obsiahnutých vo výchovných osnovách Výchovného vzdelávacieho programu ŠKD,
* plánovanie výchovno – vzdelávacej činnosti s ohľadom na potreby a záujmy detí, rešpektujúc schopnosti, individuálne potreby a možnosti detí,
* proces výchovy a vzdelávania,
* výsledky výchovy a vzdelávania detí.
1. **Plnenie úloh členmi MZ ŠKD**

**1. Zabezpečiť podmienky na zaistenie bezpečnosti a ochrany zdravia pri výchove a vzdelávaní:**

* dostatok relaxácie a aktívneho pohybu,
* vhodný stravovací a pitný režim,
* vhodné svetlo, dostatočné teplo, bezhlučnosť, čistota a vetranie priestoru,
* zaistiť ochranu detí pred úrazmi,
* viesť evidenciu školských úrazov detí, ku ktorým môže dôjsť počas výchovno – vzdelávacej činnosti alebo pri činnosti organizovanej Školským klubom detí.

**2. Vytvárať psychosociálne podmienky:**

* pokojné prostredie a priaznivá sociálna klíma – otvorenosť, partnerstvo v komunikácii, tolerancia,
* rešpekt k potrebám jedinca a jeho osobným problémom,
* veková primeranosť a motivujúce hodnotenie,
* ochrana detí pred násilím, šikanovaním a ďalšími patologickými javmi,
* budovanie komunity na princípoch slobody, zodpovednosti a stability,
* včasná informovanosť detí a rodičov o činnosti školského klubu detí
1. **Vnútorný poriadok ŠKD**
* Príloha č.1 Plánu práce ŠKD

Plán vypracovali:

**Renáta Grabanová** .........................................

**Beáta Pelegrinová** .........................................

**Marcela Ballóková** .........................................

Prerokovaný a schválený MZ dňa: ................................

Schválený riaditeľkou školy dňa: ................................

**Základná škola s materskou školou, Školská 7, Čečejovce**

**Vnútorný poriadok ŠKD**

Všeobecné ustanovenia

Školský poriadok ŠKD tvorí súčasť pedagogickej dokumentácie školy. Nasledovný školský poriadok vychádza zo zákona č. 245/2008 Z.z. o výchove a vzdelávaní (školský zákon) a z vyhlášky č. 306/2009 Z.z. o školskom klube detí.

1. Úlohy a poslanie školského klubu detí
2. Školský klub detí zabezpečuje pre deti, ktoré plnia povinnú školskú dochádzku na základnej škole, nenáročnú činnosť podľa výchovného programu školského zariadenia zameranú na ich prípravu na vyučovanie a na oddych a rozvíjanie ich záujmov v čase mimo vyučovania.
3. Riadenie a organizácia školského klubu detí
4. Školský klub detí riadi (ďalej ŠKD) riadi riaditeľ školy a vedúca ŠKD.
5. Vychovávateľky ŠKD sú členkami MZ ZŠ
6. Výchovno-vzdelávaniu činnosť vykonávajú kvalifikované vychovávateľky ŠKD.
7. Riaditeľ školy určuje počet oddelení podľa počtu prihlásených detí na pravidelnú dochádzku.
8. ŠKD pracuje podľa výchovného programu, ktorý vychádza zo Školského vzdelávacieho programu a úzko s ním súvisí.
9. Prevádzka ŠKD
10. ŠKD je v prevádzke spravidla celý školský rok, okrem dní pracovného pokoja a štátnych sviatkov, ráno od 06:40 do 07:30 hod. a po skončení vyučovania

Po: 11:15 - 16:25

Ut: 11:15 – 16:25

St: 11:15 – 16:30

Št: 11:15 – 16:25

Pi: 11:15 – 16:25

1. Prevádzková doba ŠKD je schválená riaditeľkou školy.
2. Počas školských prázdnin je potrebné prihlásiť dieťa osobitne. Prevádzka sa zabezpečuje, ak sa prihlási najmenej 25 detí.
3. ŠKD sa riadi režimom dňa, ktorý je súčasťou vnútorného poriadku ŠKD.
4. Rodič si môže svoje dieťa zo ŠKD vyzdvihnúť kedykoľvek, najneskôr však do hod., kedy končí prevádzka ŠKD.
5. Ak rodič príde pre dieťa po skončení prevádzky školského klubu, bude písomne upozornený. V prípade opakovaného neskorého príchodu bude dieťa zo ŠKD vylúčené.
6. Prijímanie detí do ŠKD
7. Deti sa do ŠKD prijímajú vždy na jeden školský rok, na základe písomnej žiadosti podanej zákonným zástupcom dieťaťa najneskôr do 30. júna príslušného kalendárneho roka.
8. Pre žiakov 1. ročníka sa určuje termín odovzdania prihlášok pri zápise do 1. ročníka.
9. O prijatí dieťaťa do ŠKD rozhoduje riaditeľ školy, o čom vydá rozhodnutie.
10. Do ŠKD sa prednostne zaraďujú deti nižších ročníkov prihlásení na pravidelnú dochádzku, ktorých rodičia sú zamestnaní.
11. Deti sa zaraďujú do oddelení podľa veku alebo triedy. Oddelenie ŠKD nemusí byť totožné s triedou.
12. Dochádzka detí do ŠKD
13. Rozsah dennej dochádzky, spôsob odchodu detí , prípadne záujmovú činnosť mimo ŠKD uvedie rodič na žiadosti. Prípadné zmeny v dochádzke a spôsobe odchodu oznamuje rodič písomne.
14. Dieťa možno v priebehu školského roka prihlásiť (ak to dovoľuje kapacita ŠKD) a odhlásiť z ŠKD písomnou žiadosťou.
15. Za príchod do ranného ŠKD v čase 06:40 – 07:30 hod. je zodpovedný rodič.
16. Vychovávateľka uvoľní dieťa z ŠKD samé, len na základe písomného vyžiadania rodiča. Dieťa preberá z ŠKD zákonný zástupca, alebo osoba poverená zákonným zástupcom uvedenom na splnomocnení, pokiaľ nie je v splnomocnení uvedený iný spôsob odchodu dieťaťa z ŠKD.
17. Ak odíde dieťa z ŠKD bez sprievodu rodiča, právnu zodpovednosť berie na seba rodič.
18. Dieťa, ktoré dlhšie ako 1 mesiac chýba v ŠKD z dôvodu hospitalizácie v nemocnici, odchodu na liečenie a vychovávateľka je o tejto skutočnosti informovaná, sa odhlasuje až do ukončenia hospitalizácie alebo príchodu z liečenia. Následne sa dieťa znova
19. prihlási. Pri neinformovaní o dlhšej absencii dieťaťa sa poplatok za mesiac kedy dieťa chýbalo nevracia.
20. Rodič môže prihlásiť dieťa aj na konkrétne obdobie .
21. Výchovno-vzdelávacia činnosť
22. Výchovno-vzdelávacia činnosť organizujú vychovávateľky. Riadia sa režimom dňa, v ktorom sú rozpracované činnnosti školského klubu detí. Jednotlivé činnosti rozplánujô do týždenných plánov.
23. Výchova a vzdelanie sa v ŠKD realizuje v tematických oblastiach výchovy:
* vzdelávacia
* spoločensko-vedná
* pracovno-technická
* prírodovedno-environmentálna
* esteticko-výchovná ( výtvarná, hudobná, literárno-dramatická )
* telovýchovná, zdravotná a športová ( turistická )
1. Záujmová činnosť sa uskutočňuje pravidelne. Využívajú sa aktivizujúce metódy a formy práce, rozvoj manuálnych zručností a jemná motorika. Rozvíja sa tvorivosť, koordinačné a výtvarné schopnosti, pracovno-technické zručnosti a estetické cítenie. V rámci kolektívnych činností sú deti vedené k dodržiavaniu stanovených pravidiel a rozvoju komunikačných asociálnych kompetencií.
2. Rekreačná činnosť – šport a cvičenie umožňujú deťom čo najviac voľného času stráviť pohybom na čerstvom vzduchu, a tak sa zabezpečuje dobrý telesný rozvoj dieťaťa. Deti sú sústavne vedené k dodržiavaniu bezpečnostných pokynov.
3. Vzdelávacia činnosť - deti si v určenom čase vypracovávajú domáce úlohy, opakujú učivo, čítajú, pričom sú vedení k samostatnosti, autonómnosti a zodpovednosti za kvalitné plnenie povinností. Vychovávateľky dbajú na dodržiavanie bezpečnostných a hygienických návykov, organizáciu pracovnej činnosti a usporiadania pracovného miesta, správne sedenie pri písaní.
4. Súčasťou výchovno-vzdelávacej činnosti je aj stravovanie detí. Deti sa stravujú po poslednej vyučovacej hodine. Prichádzajú do školskej jedálne pod dozorom vychovávateliek. Slušne sa správajú a správne stolujú. Upevňujú si svoje sebaobslužné a hygienické spôsobilosti. Po skončení obeda odchádzajú z jedálne spoločne.
5. Na záujmovú a rekreačnú činnosť ŠKD sa využíva multifunkčné ihrisko, tělocvična a školský dvor.
6. Na činnosť ŠKD sa využívajú prostriedky Rady rodičov, predovšetkým na športovú a záujmovú činnosť
7. Starostlivosť o zdravie a bezpečnosť detí
8. Za bezpečnosť dieťaťa počas pobytu v ŠKD, ako i na vychádzkach a iných podujatiach zodpovedá vychovávateľka.
9. Ak sú vytvorené oddelenia z viacerých tried, zabezpečuje príchod detí do oddelenia učiteľ, ktorý má poslednú vyučovaciu hodinu.
10. Pri hrách a iných činnostiach je vychovávateľ povinný poučiť deti o bezpečnosti, vymedziť priestor na hru.
11. V prípade úrazu poskytne vychovávateľ prvú pomoc, oznámi to rodičovi, vedeniu školy a spíše záznam. Rodičov upovedomí aj pri nevoľnosti, teplote dieťaťa.
12. Počas konania popoludňajšieho vyučovania alebo počas záujmových krúžkov preberá vyučujúci do svojej zodpovednosti tú časť detí, ktorá má vyučovanie alebo je prihlásená na krúžok.
13. Príspevok na úhradu za pobyt dieťaťa v ŠKD
14. Príspevok na úhradu za pobyt dieťaťa v ŠKD je schválený zrieďovateľom jedno dieťa - 7€, druhé dieťa - 6€, tretie dieťa 5€ za 1 mesiac. Príspevok sa neuhrádza za dieťa, ak zákonný zástupca predloží riaditeľovi doklad, že je poberateľom dávky v hmotnej núdzi.
15. Príspevok uhrádza rodič alebo zákonný zástupca poštovou poukážkou alebo cez internet banking do 20. dňa kalendárneho mesiaca.
16. Poplatok sa platí nezávisle od času a počtu dní, ktoré dieťa strávi v ŠKD.
17. Ak rodič odhlási dieťa z ŠKD v priebehu mesiaca, nemá nárok na vrátenie príspevku.
18. Pokiaľ zákonný zástupca dieťaťa neuhradí stanovený príspevok za pobyt dieťaťa v ŠKD a boli využité všetky primerane dostupné spôsoby na zabezpečenie úhrady, rozhodne vedenie školy a ŠKD o vyradení dieťaťa.
19. Práva a povinnosti detí a ich zákonných zástupcov v klube, pravidlá vzájomných vzťahov s pedagogickými zamestnancami klubu a ďalšími zamestnancami školy
20. **Práva detí**
* deti navštevujúce ŠKD majú všetky práva dieťaťa, ktoré sú stanovené v „Právach dieťaťa“,
* majú právo na slobodu myslenia a prejavu, na účasť na akciách organizovaných ŠKD,
* majú právo vyjadrovať sa k činnostiam v ŠKD, pričom ich vyjadreniu musí byť venovaná pozornosť,
* majú právo na zabezpečenie prístupu k informáciám, ktoré podporujú ich morálny a sociálny rozvoj,
* majú právo na zaistenie bezpečnosti a ochrany zdravia v zdravom životnom prostredí,
* majú právo na ochranu pred fyzickým a psychickým násilím.
1. **Povinnosti detí**
* oboznámiť sa a dodržiavať školský poriadok ŠKD,
* deti sú povinné riadiť sa pokynmi vychovávateľky, dodržiavať hygienické zásady, správať sa slušne k ostatným deťom,
* správať sa zdvorilo ku všetkým zamestnancom školy – pedagogickým aj prevádzkovým a k všetkým návštevám školy,
* ak sa necíti dobre, alebo sa zraní je povinné to okamžite hlásiť vychovávateľke,
* deti majú zakázané používať mobilný telefón. Dieťa ho môže použiť len v súrnych prípadoch so súhlasom vychovávateľky. Inak ho má vypnutý a uložený v školskej taške,
* deti majú zakázané nosenie nebezpečných zdravie ohrozujúcich predmetov do ŠKD.
1. **Práva zákonných zástupcov**
* zákonný zástupca dieťaťa má právo sa informovať na správanie svojho dieťaťa u vychovávateľky,
* zákonný zástupca dieťaťa má právo vznášať pripomienky a podnety k práci ŠKD s postupnosťou u vychovávateľky, vedúcej ŠKD a potom u riaditeľa školy.
1. **Povinnosti zákonných zástupcov**
* poskytnúť vychovávateľke pred nástupom dieťaťa do ŠKD jeho osobné údaje,
* oboznámiť vychovávateľku ak dieťa trvale užíva lieky, trpí ochorením, ktoré by mohlo ohroziť jeho bezpečný pobyt v ŠKD,
* osobné veci dieťaťa označiť menom ( vetrovky, prezuvky, uteráky, tepláky,…),
* v záujme bezpečnosti a zdravia dieťaťa je povinný dať svojmu dieťaťu na rekreačnú a športovú činnosť v ŠKD vhodnú športovú obuv a odev,
* je povinný uhradiť stanovený príspevok na čiastočnú úhradu nákladov spojených s činnosťou školského klubu detí.
1. Záverečné ustanovenie
2. Dodržiavanie vnútorného poriadku ŠKD je záväzné pre všetky deti zapísané do ŠKD.
3. Podľa tohto poriadku ŠKD sa postupuje s účinnosťou od 5.9.2022.